

**Számít a véleménye! Elindul az RHK közvélemény-kutatás!**

Az NYMTIT települések kiemelt partnere, a Radioaktív Hulladékokat Kezelő Kft., idén újra lehetőséget biztosít arra, hogy elmondhassák véleményüket!
Válaszaik segítik mind a Társaság, mind a mi munkánkat abban, hogy a tájékoztatási tevékenységeinkben felmérhessük az igényeiket, és hogy hatékonyabban működhessünk együtt. A kutatás **2025.09. 22-én** indul és pár hétig tart.
A társulás településeinek lakóit ezekben a hetekben véletlenszerűen keresi majd meg a kérdezőbiztosok.

A kutatócég az RHK Kft. alvállalkozója, munkatársaik az RHK Kft. ügyvezető igazgatója által aláírt megbízólevéllel fognak rendelkezni, amely igazolja őket. Ha elbizonytalanodnának, kérhetik a megbízólevél és akár a személyi igazolványok felmutatását is, hogy az adatokat összehasonlíthassák. A lekérdezés kb. 20 percet vesz igénybe.

Kérjük szíves együttműködésüket a kérdezőbiztosok gördülékeny munkájához!

Köszönettel,
NYMTIT

